Source: http://www.porada.sk/archive/index.php/t-38774.html
Timestamp: 2014-12-25 09:20:41+00:00
Document Index: 17541019

Matched Legal Cases: ['§ 51', '§ 631', '§ 724', '§ 733', '§ 737', '§ 774', '§ 51', '§ 5', '§ 51', '§ 5', '§ 724', '§ 725', '§ 733', '§ 737', '§ 51', '§ 631', '§ 774', '§ 6', '§5', '§6', '§8', '§ 631', '§ 6', '§ 31', '§ 8', '§5', '§ 8', '§ 631', '§ 5', '§ 6', '§ 8', '§ 8']

Zmluvy podľa Občianskeho zákonníka - zdanenie príjmu [Archív] - PORADA.sk
PORADA.sk > Drak na mzdy > Mzdy - Praktické príklady > Zmluvy podľa Občianskeho zákonníka - zdanenie príjmu
Klikne pre zoradenie od najlepšej odpovede: : Zmluvy podľa Občianskeho zákonníka - zdanenie príjmu
Jozef Mihál30.12.06, 21:50Občan pre nás vykoná službu na základe tzv. neupravenej zmluvy uzatvorenej podľa § 51 Občianskeho zákonníka. Za vykonanú službu mu vyplatíme dohodnutú odmenu.
Ako sa zdaňujú takéto príjmy?
Ide o príjem zo závislej činnosti?
Ako to je pokiaľ ide o ďalšie typy zmlúv podľa Občianskeho zákonníka:
- Zmluva o dielo (§ 631 a nasl.),
- Príkazná zmluva (§ 724 a nasl.),
- Zmluva o obstaraní veci (§ 733 a nasl.),
- Zmluva o obstaraní predaja veci (§ 737 a nasl.),
- Sprostredkovateľská zmluva (§ 774 a nasl.).
Jozef Mihál30.12.06, 21:57Citujme z Občianskeho zákonníka, § 51:
"Účastníci môžu uzavrieť i takú zmluvu; ktorá nie je osobitne upravená; zmluva však nesmie odporovať obsahu alebo účelu tohto zákona."
Podľa § 5 ods.1 písm.a) zákona č.595/2003 Z.z. o dani z príjmov, príjmami zo závislej činnosti sú aj príjmy zo vzťahu, v ktorom je daňovník pri výkone práce pre platiteľa príjmu povinný dodržiavať pokyny alebo príkazy platiteľa príjmu.
Ak činnosť vykonávaná na základe zmluvy uzavretej podľa § 51 Občianskeho zákonníka nesie znaky závislej činnosti, príjem z uvedenej zmluvy sa posudzuje a zdaňuje ako príjem zo závislej činnosti podľa § 5 zákona.
Správca dane (daňový úrad) pri posudzovaní takéhoto príjmu bude skúmať, či ide o závislú činnosť.
Za závislú činnosť možno považovať činnosť, kedy:
- príjemca odmeny vykonáva činnosť na základe pokynov a príkazov platiteľa odmeny,
- príjemca odmeny vykonáva činnosť pomocou prostriedkov vo vlastníctve platiteľa odmeny, - príjemca odmeny vykonáva činnosť v priestoroch platiteľa (ak nejde napr. o opravy, údržbu)
Naopak za závislú činnosť sa nepovažuje činnosť kedy napríklad:
- príjemca odmeny vykonáva činnosť samostatne, bez toho aby mu platiteľ odmeny určoval postup jeho práce, dával mu pokyny pri práci a pod.,
- príjemca odmeny vykonáva činnosť s pomocou vlastných pracovných prostriedkov, náradia, spotrebného materiálu a pod.,
- príjemca odmeny vykonáva činnosť vo vlastných priestoroch.
Kritériom pri posudzovaní, či ide o závislú činnosť, je do určitej miery aj skutočnosť, o aký typ zmluvy podľa Občianskeho zákonníka ide.
Za závislú činnosť možno považovať príkazné zmluvy podľa § 724 a nasl. Občianskeho zákonníka, najmä s ohľadom na ustanovenie § 725 Občianskeho zákonníka: Príkazník je povinný konať pri plnení príkazu podľa svojich schopností a znalostí. Od príkazcových pokynov sa príkazník môže odchýliť len vtedy, ak je to nevyhnutné v záujme príkazcu a ak nemôže včas dostať jeho súhlas; inak zodpovedá za škodu.
Zmluvy o obstaraní veci (§ 733 a nasl.) a zmluvy o obstaraní predaja veci (§ 737 a nasl.) sú variantom príkaznej zmluvy a pri posudzovaní či ide o závislú činnosť treba skúmať konkrétne znenie jednotlivých zmlúv v zmysle vyššie uvedeného.
Za závislú činnosť by sa nemala považovať činnosť vykonávaná na základe zmlúv:
- tzv. nepomenované zmluvy podľa § 51 Občianskeho zákonníka,
- zmluvy o dielo podľa § 631 a nasl. Občianskeho zákonníka a
- sprostredkovateľské zmluvy (§ 774 a nasl.).
Ak ide o zmluvný vzťah medzi dvoma podnikateľmi - napr. ak príjemcom odmeny je živnostník, v ktorého predmete činnosti sú aj služby, ktoré sú predmetom zmluvy, tak takýto príjem sa v zásade posudzuje ako príjem z podnikania a zaraďuje sa medzi príjmy podľa § 6 zákona o dani z príjmov.
ZoDP_§5
ZoDP_§6
ZoDP_§8
MARIKAzKE02.03.07, 21:58Na seminári v Košiciach som načrtla tému: - súkromné centrum voľného času uzatvorí s učiteľom ZŠ zmluvu o dielo v zmysle § 631-643 Občianskeho z., na vedenie krúžku mimoškolskej záujmovej činnosti. Za uvedenú činnosť za rok 2006 učiteľ obdrží odmenu v celkovej výške 15.600,- Sk. Odmena sa vypláca mesačne v pomerných čiastkach. Po skončení roka 2006 - 31.1.2007 obdržali učitelia z centra voľného času potvrdenie vo forme listu, že im boli poukázané nezdanené čiastky, ktoré platby podliehajú zdaneniu v zmysle platných právnych predpisov. A tak učitelia pekne podľa svojho bydliska navštevujú jednotlivé DÚ v Košiciach a podľa toho komu ako poradia, tak podávajú daňové priznania a to buď:
1) typu "A" - vraj je to závislá činnosť
2) typu "B" - s nárokom na 40% paušálne náklady (žiaľ nepodarilo sa mi zistiť, do ktorého riadku zapisujú predmetný príjem)
3) ostatní ešte váhajú a nevedia sa rozhodnúť čo je správne a preto prosím o Váš názor ako by sa malo správne postupovať.
<!-- / attachments --><!-- / message --><!-- #### start Richard komentar k oceneniu #### --><!-- #### start Richard komentar k oceneniu #### -->
Jozef Mihál02.03.07, 22:27Ide o príjem podľa § 6 ods.2 písm. d). Aby to bolo bez problémov, tieto osoby by mali byť v súlade s § 31 zákona č.511/1992 Zb. o správe daní a poplatkov registrované na daňových úradoch a malo by im byť pridelené DIČ vzhľadom na to, že vykonávajú "inú zárobkovú činnosť".
jas02.03.07, 23:05Je možné uzatvárať zmluvu o dielo na vedenie záujmového krúžku?
Jozef Mihál02.03.07, 23:35Na vyššie uvedenom školení mi bolo vysvetlené, že áno. Závisí to samozrejme od znenia príslušných zákonných noriem, ktoré upravujú existenciu takýchto centier. Pripomínam, že v danom prípade šlo o súkromné centrum voľného času.
jas02.03.07, 23:44V zásade pokiaľ ide o činnosť a legislatívu je jedno či ide o súkromné centrum alebo nie. Je to školské zariadenie, ktoré je zaradené do siete škôl a školských zariadení Ministerstvom školstva SR - dostáva dotácie z podielových daní.
koalko17.03.07, 20:03Chcem sa opýtať klasické zmluvy o dielo podľa § 8 príležitostné príjmy tu nemôžem použiť 5x násobok životného minima? Má príjmy podľa §5 a ešte zmluvy o dielo v celkovej výške 19950.-Sk. Tieto príjmy by mohli byť oslobodené lebo nie sú vyššie ako 5x nás.život.minima. Alebo sa mýlim?
Jozef Mihál19.03.07, 08:35koalko - nie je dôležité, podľa akých paragrafov a akáho zákona bola zmluva uzavretá, ale aký je jej obsah. Ak ide o príležitostné príjmy, spadajúce pod § 8 ods.1 písm.a) zákona o dani z príjmov, sú do sumy 23650 Sk od dane oslobodené.
Katija21.02.09, 20:32Daňovník uzavrel zmluvu o dielo podľa § 631 a násl. OZ na obdobie roka 2008. Predmetom zmluvy bolo - zúčastňovať sa na zasadaní odbornej komisie objednávateľa a poskytovanie odborných stanovisk pri schvaľovaní určitých projektov. Odmena bola vyplácaná v dohodnutej výške priebežne po každom zasadaní. Teraz dumám nad tým, pod ktorý paragraf tento príjem zaradiť. 1. Zasadania komisie sa uskutočńovali v priestoroch objednávateľa, ale dańovník nebol viazaný jeho príkazmi a tiež nepoužíval žiadne jeho pracovné prostriedky.
Takže § 5 sa mi na to nehodí.
2. Odborné stanoviská poskytoval na základe vlastných vedomostí a skúsenností, teda poskytol svoje duševné vlastníctvo - svoj názor. Ale odborný názor asi nebude predmetom autorského zákona a ani zmluva nebola uzavretá podľa neho.
Ešte uvaźujem nad činnosťou podľa § 6, ktorá nie je živnosťou ani podnikaním, ale pravdupovediac radšej by som ten príjem dostala pod § 8.
(Má príjmy aj podľa AZ a nerada by som riskovala možnoť, že si SP urobí z neho povinne poistenú SZČO pre tých pár tisíc takéhoto príjmu.)
3. Túto činnosť vykonával celý rok, takže sa nedá hovoriť o príležitostnom príjme. Potom mi však ostavá v § 8 iba jediná možnosť - riadok 11 tabuľky č.3 -Iné príjmy. Viac menej som rozhodnutá to takto urobiť, ale predsa len by ma zaujímal Váš názor.
Jozef Mihál21.02.09, 22:44Súhlasím.
Katija22.02.09, 10:37Súhlasím.Ďakujem pekne.:)
Lucia200526.02.09, 08:12Dobry den, chcem sa opýtať nasledovne: Mám prijem zo zavislej činnosti - celý rok. Okren tohto mám príkaznú zmluvu s inou firmou, ktorú som uzatvorila 20.12.2008, (4000,- Sk) no k dnešnému dňu som za vykonanú prácu neobdržala finančnú odmenu. Robim si DP za rok 2008 sama a myslím si, že neobdržané financie k 31.12.2008 nemám zahrmúť do prijmu roku 2008???
V roku 2008 som mala uzatvorených viac Príkazných zmluv - zaplatené - a preto budem robiť DP na tlačive B ?
petra:-)26.02.09, 09:30Príjem na základe príkaznej zmluvy z roku 2008, odbržaný v roku 2009 bude vstupovať do základu dane pri DP za rok 2009.
Pri príjmoch na základe príkaznej zmluvy budete podávať DP typ B.
Jozef Mihál26.02.09, 23:08Dobry den, chcem sa opýtať nasledovne: Mám prijem zo zavislej činnosti - celý rok. Okren tohto mám príkaznú zmluvu s inou firmou, ktorú som uzatvorila 20.12.2008, (4000,- Sk) no k dnešnému dňu som za vykonanú prácu neobdržala finančnú odmenu. Robim si DP za rok 2008 sama a myslím si, že neobdržané financie k 31.12.2008 nemám zahrmúť do prijmu roku 2008???
V roku 2008 som mala